open-index/open-wikipedia-markdown huggingface dataset:
Linus Atarah

**Linus Atarah** on ghanalaissyntyinen suomalainen toimittaja.

Atarah voitti 2010 Euroopan komission journalistikilpailun Suomen-osuuden artikkelillaan ”Kahden kerroksen köyhiä”. Hän on opiskellut sosiologiaa ja tiedotusoppia Tampereen yliopistossa, josta hän valmistui 1992. Sen jälkeen hän työskenteli Ghanassa, jossa hän sai 1995 Ghanan journalistiliiton palkinnon vuoden parhaasta lehtikuvasta. Suomen palattuaan hän työskenteli ensin Reutersille ja on sittemmin ollut freelancetoimittaja ja -valokuvaaja. Hän työskentelee myös kääntäjänä ja luennoijana ja osallistuu Attacin ja Suomi–Ghana-ystävyysseuran toimintaan.

## Lähteet
Juniperus bermudiana

***Juniperus bermudiana*** on Bermudalla kotoperäinen puuksi kasvava katajalaji. Se oli lähellä sukupuuttoa, kun 1940-luvulla sen kasvupaikoille levisi Yhdysvalloista hyönteislajeja, jotka tuhosivat puita nopeasti.

Aikoinaan *Juniperus bermudiana* oli Bermudan saarten vallitseva puulaji. Suojaisissa, rehevissä laaksoissa se kasvoi yli 15 metriä korkeiksi puiksi, joiden halkaisija oli yli 60 cm. Tuulisilla tai niukkaravinteisilla alueilla ja kukkulanrinteillä se jäi huomattavasti pienemmäksi, yleensä pelkäksi pensaaksi.

Metsiä hakattiin säälimättä jo 1600-luvulta alkaen. Puuta käytettiin rakentamiseen, polttopuiksi ja laivanrakennukseen.

## Lähteet

## Aiheesta muualla
*IUCN Red List: ''Juniperus bermudiana'' 
*Encyclopedia of Life (EOL): ''Juniperus bermudiana''
Kandahar (täsmennyssivu)

**Kandahar** tarkoittaa seuraavia:

## Maantieteessä
*Kandahar, kaupunki Etelä-Afganistanissa
*Kandaharin maakunta, maakunta Afganistanissa
*Kandaharin kansainvälinen lentoasema, kansainvälinen lentoasema Afganistanissa

## Urheilussa
*Kandahar Ski Club, brittiläinen hiihtoseura
*Arlberg-Kandahar, perinteikkäät alppihiihtokilpailut
*Kandahar, laskettelurinne Ranskassa
*Kandahar, tuolihissi Ranskassa
*Kandahar, laskettelurinne Italiassa
*Kandahar Banchetta, laskettelurinne Italiassa
*Kandahar-Abfahrt Garmisch, laskettelurinne Garmisch-Partenkirchenissä Saksassa
**Kandahar 1
**Kandahar 2
*Kandahar Express, tuolihissi Garmisch-Partenkirchenissä Saksassa

## Viihteessä
**[[Kandahar – Aurinko kuun takana]]*, elokuva vuodelta 2001
**[[Kandagar]]*, venäläinen elokuva vuoden 1996 Aerostanin tapahtumasta

## Laivoja
*HMS Kandahar, Britannian Kuninkaallisen laivaston hävittäjä.
Anne Constance Jackson

**Anne Constance Jackson** (2. kesäkuuta 1889 – 6. heinäkuuta 1928 Swordale, Skotlanti) oli skottilainen lintutieteilijä.

Anne, tai Annie, Jackson syntyi joko 1988 tai 1989 Skotlannin Ylämailla. Hänen isänsä oli majuri Randle Jackson. Jo nuorena Jackson kiinnostui luonnosta ja etenkin linnuista. Hän opiskeli kolme vuotta eläintiedettä Imperial College Londonissa, yhdessä nuoremman sisarensa Dorothy Jacksonin kanssa, josta tuli sittemmin hyönteistutkija.

Pääasiallisen tutkimustyönsä Jackson teki Skotlannissa. Hän tutki lintujen muuttoa ja oli kirjeenvaihdossa majakanvartijoiden kanssa, jotka toimittivat hänelle majakan valoihin törmänneitä lintuharvinaisuuksia. Hän muun muassa keräsi Britannian ensimmäisen syksyisen taigauunilinnun, ja ensimmäisenä havaitsi punajalkaviklon islantilaisen alalajin (*Tringa totanus robusta*) Britanniassa.

Jackson julkaisi artikkeleita kahlaajista ja sorsista, muun muassa brittiläisten sorsien sulkasadosta. Ibiksessä julkaistiin hänen kahlaaja-artikkelinsa *Burhinus* (1924), *Scolopacidae* (1926) ja *Cursoridae* (1927). Hän kirjoitti kahlaajien pukutuntomerkeistä Henry Witherbyn teokseen *A Practical Handbook of British Birds* (1919–1924).

Jackson oli British Ornithologists' Unionin kunniajäsen vuodesta 1915, ja American Ornithologists' Unionin kirjeenvaihtajajäsen vuodesta 1919.

Anne Jackson avioitui eversti ja lintutieteilijä Richard Meinertzhagenin kanssa 3. maaliskuuta 1921, ja otti nimekseen Meinertzhagen. Yhdessä miehensä kanssa hän matkusti Intiassa, Sikkimissä ja Tiibetissä. Hän kuoli heinäkuussa 1928 ilmeisesti vahingonlaukaukseen revolverinluodista ollessaan harjoittelemassa ampumista miehensä kanssa. Miestä epäiltiin taposta, mutta häntä vastaan ei koskaan nostettu syytettä. Anne Jacksonilta jäi kolme lasta: Anne, Daniel ja Randle Richard, joista nuorin oli vasta kolmen kuukauden ikäinen hänen kuollessaan.

## Lähteet
*Muistokirjoitus (The Auk XLV)  

### Viitteet
Elsa G. Allen

**Elsa Guerdrum Allen** (1888–1969) oli yhdysvaltalainen lintutieteilijä ja kirjailija.

Allen opiskeli Cornellin yliopistossa. Hän väitteli filosofian tohtoriksi vuonna 1929. Allen julkaisi teoksen *History of American Ornithology Before Audubon* (American Philosophical Society, Transactions, vol. 41, 1951) ja laati John Abbotin elämäkerran. Hän oli myös sukututkija, jonka juuret olivat Skandinaviassa.

Vuonna 1913 Elsa Guerdrum avioitui lintutieteilijä Arthur A. Allenin kanssa ja heille syntyi viisi lasta. Aviopari piti yhdessä yliopiston kesäisiä lintukursseja, ja he osallistuivat yhdessä moniin kongresseihin ja tekivät myöhemmin kenttätutkimusta ja opintomatkoja.

## Lähteet
*Guide to the Elsa Guerdrum Allen papers, 1885-1976, 1885-1969 (bulk) 
*Encyclopedia of Australian Science 

### Viitteet
Koripallon miesten SM-sarjakausi 1992–1993

**Kausi 1992–1993** oli 53. kausi, jolloin pelattiin koripallon miesten Suomen mestaruudesta. SM-Koriksen mestaruuden voitti Kotkan Työväen Palloilijat. Torpan Pojat voitti hopeaa ja HoNsU pronssia. Runkosarjan voitti KTP.

Gerald Lee Sr. heitti SM-sarjahistorian ensimmäisenä pelaajana 10&nbsp;000. runkosarjapisteensä UU-LaNMKY-ottelussa 21. helmikuuta 1993.

## Runkosarja
### Sarjataulukko

## Jatkosarja
### Sarjataulukko

## Pudotuspelit
### Ottelukaavio

## SM-karsintasarja

* Neljä parasta nousi SM-sarjaan.

## Palkitut

## Lähteet
Palmah

**Palmah** (, lyhenne sanoista *P’lugot ha-Maḥatz* (), kirjaimellisesti ’iskujoukot’) oli Haganan eliittitaistelujoukko ja Yishuvin (Palestiinan juutalaisyhteisö) maanalainen armeija Palestiinan brittiläisen mandaatin loppuvaiheessa. Palmah perustettiin 15. toukokuuta 1941. Israelin itsenäisyyssodassa 1948 se käsitti yli 2&nbsp;000 miestä ja naista, kolme taisteluprikaatia ja tukijoukkoina ilma-, meri- ja tiedusteluyksiköitä. Israelin armeijan perustamisen takia Palmahin prikaatit hajotettiin, mikä johti poliittisten syiden ohella useiden vanhempien Palmah-upseerien eroon vuonna 1950.
Palyam

**Palyam** (, lyhennys Plugat HaYam (hepreaksi *פלוגת הים*), kirjaimellisesti Meriseura) oli Palmachin meriyksikkö. Se muodostettiin huhtikuussa 1945 Palmachin kymmenentenä komppaniana (Pluga Yud) ja koostui Palmachin merijoukkueesta.

## Lähteet

## Aiheesta muualla

* Palyamin viralliset sivut
Susana Martinez

**Susana Martinez** (s. 14. heinäkuuta 1959) on yhdysvaltalainen republikaanipoliitikko. Hän on New Mexicon kuvernööri tammikuusta 2011 lähtien. Martinez on New Mexicon ensimmäinen naispuolinen kuvernööri ja ensimmäinen latinalaistaustainen nainen kuvernöörinä Yhdysvalloissa.

## Lähteet

## Aiheesta muualla
Kinnarin koulu

**Kinnarin koulu** on suomenkielinen yhtenäiskoulu (luokka-asteet 1–9) Järvenpään kaupungin Kinnarin kaupunginosassa Kinnarin urheilukentän vieressä. Koulua käy noin 850 peruskoulun oppilasta (2020). Lisäksi koulussa toimii kolme esikouluryhmää. Koulun rehtorina on Päivi Oinasmäki. 

Kinnarin koulu avattiin vuonna 1920, ja se on Järvenpään vanhin koulu. Nykyisin koulun alueella on päärakennuksen lisäksi kolme pienempää rakennusta.

Koulun uudisrakennus valmistui vuonna 2019. Noin 9&nbsp;000 nelömetrin suuruisen ja kustannusarvioltaan 31 miljoonaa euroa maksaneen koulurakennuksen suunnitteli arkkitehtitoimisto Jaakkola Arkkitehdit (Arkkitehtitoimisto Hannu Jaakkola Oy). Osa opetustiloista suunniteltiin alkujaan muuntuviksi ja avoimiksi. Sittemmin suurimpia avoimia oppimistiloja on jouduttu jakamaan väliseinillä naapuriopetusryhmistä kantautuvien äänien vuoksi.
## Lähteet
Koripallon miesten SM-sarjakausi 1981–1982

**Kausi 1981–1982** oli 42. kausi, jolloin pelattiin koripallon miesten Suomen mestaruudesta. SM-Koriksen mestaruuden voitti Turun NMKY. Pantterit voitti hopeaa ja Kotkan Työväen Palloilijat pronssia.

## Runkosarja

Äänekosken Huima putosi suoraan ja sen tilalle nousi Forssan Koripojat.

## Pudotuspelit

### Loppuottelut

### Pronssiottelut

TuNMKY:n joukkue: Pekka Kurvinen, Risto Rousku, Pekka Heino, Kari Sainio, Juha Salonen, Jari Rannikko, Jorma Pilkevaara, Tapio Sten, Petteri Voutilainen, Bernard Harris. Valmentaja Harri Koskinen.

## SM-sarjakarsinta

## Lähteet
Brittiläinen 8. panssaridivisioona

**8. panssaridivisioona** oli Yhdistyneen kuningaskunnan  panssaridivisioona, joka palveli kesäkuussa 1942 Egyptissä. Yhtymä ei toiminut olemassaolonsa aikana koottuna ja se lakkautettiin tammikuussa 1943.

## Palvelushistoria
Divisioonan esikunta perustettiin 4. marraskuuta 1940 Britteinsaarilla. Siihen liitettiin 7. marraskuuta tukiryhmä ja 22. marraskuuta 23. ja 24. panssariprikaati. Divisioona siirrettiin 7. toukokuuta - 5. heinäkuuta 1942 Egyptiin Pohjois-Afrikkaan, jossa se ei kuitenkaan osallistunut taisteluihin yhtymänä. Divisioonan esikunnan menetettyä kykynsä johtaa yhtymäänsä, se lakkautettiin 1. tammikuuta 1943 Egyptissä.

El Alameinin toisen taistelun jälkeen suunniteltiin divisioonan joukkojen keskittämistä takaa-ajoyksiköksi, mutta suunnitelmasta luovuttiin akselivaltojen joukkojen nopean vetäytymisen vuoksi.

### Komentajat
Divisioonankomentajina olivat:
*prikaatinkenraali A. G. Kenchington (sijaisena) 4. marraskuuta 1940 -
*kenraalimajuri Richard McCreery 14. joulukuuta 1940 -
*kenraalimajuri Charles Norman 15. lokakuuta 1941 -
*kenraalimajuri C. H. Gairdner 24. elokuuta 1942 -

### Kokoonpano
*23. panssariprikaati
**Panssarirykmentin 40. pataljoona ()
**Panssarirykmentin 46. pataljoona ()
**Panssarirykmentin 50. pataljoona ()
**Kivääriprikaatin 7. pataljoona ()
*24. panssariprikaati
**Panssarirykmentin 41. pataljoona (Oldham) ()
**Panssarirykmentin 45. pataljoona ()
**Panssarirykmentin 47. pataljoona ()
**Kuninkaallisen Kivääriarmeijakunnan 11. pataljoona ()
*133. jalkaväkiprikaati
**Kuninkaallisen Sussexin rykmentin 2. pataljoona ()
**Kuninkaallisen Sussexin rykmentin 4. pataljoona ()
**Kuninkaallisen Sussexin rykmentin 5. pataljoona ()
*8. Divisioonan tukiryhmä (Divisioonajoukot)
**14th Sherwood Foresters
**2nd Derbyshire Yeomanry
**5th Regiment, Royal Horse Artillery
**11th (HAC) Regiment, Royal Horse Artillery
**104th (Essex Yeomanry) Regiment, Royal Horse Artillery
**146th (Pembroke and Cardiganshire) Field Regiment, Royal Artillery

## Lähteet
*

### Viitteet
Pieni Hiekka-aavikko

**Pieni Hiekka-aavikko** (The Little Sandy Desert) on aavikko Australiassa Länsi-Australian alueella. Se on pääosin alavaa hiekka-aavikkoa. Aavikon pinta-ala on noin 110&nbsp;900 km.2. Aavikolle ovat ominaisia laajat punaiset hiekkadyynit ja tasangot, joiden välissä on hiekkakiviylänköjä. Hiekkadyynit kattavat 90% alueesta.

Pieni Hiekka-aavikko ei ole mikä tahansa pienialainen hiekka-aavikko, vaan toinen Australian kahdesta *Hiekka-aavikon* nimeä kantavasta aavikosta. Suurempi niistä on Iso Hiekka-aavikko, joka sijaitsee Pienen Hiekka-aavikon pohjoispuolella. Gibsonin aavikko puolestaan sijaitsee Pienen Hiekka-aavikon itäpuolella.

Pienen Hiekka-aavikon maastomuodot, eläimistö ja kasvillisuus ovat samankaltaiset kuin Ison Hiekka-aavikon, ja molempien läpi kulkee historiallinen *Canning Stock Route* -karjatie. Karjatie on Pienen Hiekka-aavikon ainoa varsinainen kulkuväylä. Vuotuinen sademäärä on 150–200 mm, ja sateet saadaan pääosin kesällä. Valunta päätyy aavikon pohjoislaidalla sijaitsevaan Lake Disappointment -suolajärveen. Keskilämpötila on kesäisin 22–38&nbsp;°C ja talvisin 5.4–21.3&nbsp;°C. 

Kasvillisuus on pääosin pensasaroa, jossa kasvaa akaasioiden alla ja välissä spinifex-heinää. Alueen lounaisosaan kartoituksessa sieltä löydettiin kaikkiaan 522 kasvilajia. Monet taksonit ovat levinneisyysalueensa rajoilla, koska alue sijaitsee siirtymävyöhykkeellä Australian kasviston tärkeimpien kasvimaantieteellisten elementtien välilla. Kasviston monipuolisuuteen vaikuttaa myös maaperän ja maanpinnan tyyppien monimuotoisuus.

Alueella on tavattu ainakin 87 matelijalajia ja 116 lintulajia. Nisäkäitä on 28 alkuperäistä ja  seitsemän vieraslajia.

Maa-alue kuuluu pääasiassa aboriginaaleille, ja siihen kuuluu myös jakamatonta valtionnmaata ja luonnonsuojelualueita. Joidenkin laitumeksi vuokrattujen alueiden reunat kuuluvat myös aavikon bioalueeseen. Alueella on suoritettu malminetsintää.

## Lähteet
*A visual guide to the Interim Biogeographic Regionalisation for Australia (IBRA) in WA  

## Aiheesta muualla
*Biodiversity Assessment – Little Sandy Desert
Galvaaninen korroosio

**Galvaaninen korroosio** eli **bimetallinen korroosio** on sähkökemiallinen reaktio, joka tapahtuu, kun kaksi tai useampia metalleja on keskenään sähköisessä kontaktissa ja upotettuna samaan elektrolyyttiin. Galvaanista korroosiota tapahtuu johtuen eri metallien välisestä potentiaalierosta. Epäjalompi metalli, jolla on siis matalampi potentiaali, muodostuu sähköisessä parissa anodiksi ja syöpyy. Muodostuneen parin jalommasta metallista syntyy katodi ja sen syöpyminen hidastuu tai loppuu täysin. Galvaanisen korroosion todennäköisyys riippuu metallien jalousaste- eli potentiaalierosta, jolloin suurempi ero merkitsee todennäköisempää korroosiota. Tämän lisäksi myös eri metallista valmistettujen kappaleiden pinta-aloilla on merkitystä, sillä mitä pienempi anodi on suhteessa katodiin sitä suurempi on sen virrantiheys ja samalla myös korroosionopeus. Tämä johtuu siitä, että korroosiokennossa anodisten ja katodisten virtojen tulee olla yhtä suuria, jolloin pientä anodin pinta-alaa seuraa suuri anodinen virrantiheys.

Galvaaninen korroosio rajoittuu metallien liitoskohdan läheisyyteen eikä leviä koko rakenteeseen. Tämän takia galvaaninen korroosio luokitellaan paikalliseen korroosioon. Metallikappaleiden pinta-alasuhteen lisäksi galvaaniseen korroosioon vaikuttaa myös elektrolyytin sähkönjohtokyky. Hyvin johtavassa liuoksessa galvaaninen korroosio tapahtuu laajalla alueella melko matalana syöpymänä liitoskohdan ympäristössä. Huonosti johtavassa liuoksessa korroosio tapahtuu liitoksen lähellä synnyttäen syviä syöpymiä. Kuitenkin hyvin johtava liuos aiheuttaa sen, että muodostuu suuri katodinen alue, jolloin pinta-alaa kohden menetetyn materiaalin määrä saattaa kasvaa, vaikka kappaleen ohenema aikayksikköä kohden pienenisikin.

## Katso myös
*Yleinen korroosio
*Paikallinen korroosio
*Rakokorroosio

## Lähteet
* Aromaa, J.: Korroosionestotekniikan Perusteet, Teknillisen korkeakoulun materiaalitekniikan julkaisuja, Espoo, 2005, .
* Shreir, L.L.; Jarman, R.A.; Burstein, G.T.: Corrosion (3rd edition), Butterworth-Heinemann, Oxford, 1994, .
* Korroosiokäsikirja, Kunnossapidon julkaisusarja N:o 12, 2004, .
Anna Paasikivi

**Anna Matilda Paasikivi** (o.s. *Forsman*; 24. helmikuuta 1869 – 22. joulukuuta 1931 Helsinki) oli pankinjohtaja ja poliitikko Juho Kustaa Paasikiven ensimmäinen vaimo vuosina 1897–1931. 

## Elämäkerta

Tultuaan ylioppilaaksi vuonna 1890 Helsingin uudesta ruotsalaisesta yhteiskoulusta Anna Forsman opiskeli jonkin aikaa yliopistossa kuuluen silloiseen Savokarjalaiseen osakuntaan. Ylioppilasaikanaan hän, ensimmäisenä naisena, toimi ylioppilaskirjaston amanuenssina.  

Anna Forsmanin isä oli kansakoulunopettaja Israel Forsman ja perhe oli ruotsinkielinen. Luonnontieteitä Keisarillisen Aleksanterin yliopistossa opiskeleva Anna Forsman tapasi Juho Kustaa Paasikiven hämäläisten ja savokarjalaisten hiihtoretkellä maaliskuussa 1893. Forsman ei puhunut juurikaan suomen kieltä, joten keskustelut ja kirjeenvaihto käytiin ruotsiksi. Keväällä 1893 hän pyysi Paasikiveä kirjallisesti suomenopettajakseen kesäksi Kangasalle. Pian pari meni salakihloihin.

Syksyllä 1894 Paasikivi järjesti Anna Forsmanin Lahden kansanopiston opettajaksi ja johtajaksi. Hän ei kuitenkaan viihtynyt työpaikassaan vaan erosi kesällä 1896. Anna ei viihtynyt Lahden pikkukaupungin ilmapiirissä ja haikaili takaisin Helsinkiin. Juho Paasikivi oli kuitenkin asettunut kaupunkiin ja järjesti seuraavana syksynä Annalle työpaikan Lahden yksityisestä yhteiskoulusta sen johtajaksi  seuraavaksi kahdeksi vuodeksi. Nuori pari vihittiin avioon 1. kesäkuuta 1897 Helsingin maalaiskunnan Tikkurilan Stenkullassa.

Myöhemmin Anna-vaimo seurasi miestään tämän pankinjohtajan ja poliitikon uran mukana Saksaan, Ruotsiin ja Helsinkiin. Hän kärsi ajoittain hermoromahduksista, joita hän hoidatti kylpylöissä. Anna Paasikiveä jo pitkään vaivannut, aluksi vaarattomana katarrina hoidettu sairaus osoittautui vuonna 1926 pitkälle kehittyneeksi tuberkuloosiksi, johon hän kuoli vuonna 1931. Anna Paasikivi on haudattu Helsingissä Hietaniemen hautausmaalle puolisonsa kanssa samaan hautaan.

### Lapset

Anna ja Juho Kustaa Paasikiven lapset olivat arkkitehti Annikki Paasikivi (1898–1950), hammaslääkäri Wellamo Paasikivi-Ant-Wuorinen (1900–1966), everstiluutnantti Juhani Paasikivi (1901–1942) ja lääketieteen kandidaatti Varma Paasikivi (1903–1941). Wellamo Paasikiven puoliso vuodesta 1926 oli Patentti- ja rekisterihallituksen pääjohtaja, lakitieteen tohtori Paavo Ant-Wuorinen.

## Lähteet
* 

### Viitteet
Shayetet 13

**Shayetet 13** (, kirjaimellisesti *Laivue 13*) on Israelin merivoimien eliittikommandoyksikkö. Yksikköä pidetään yhtenä ensisijaisista Israelin puolustusvoimien erikoisjoukkojen yksiköistä (yhdessä Sayeret Matkalin ja Shaldag-yksikön kanssa). Shayetet 13 erikoistuu mereltä-maalle hyökkäyksiin, terrorismin vastaiseen sotaan, sabotaasiin, meritiedon keräämiseen, meripanttivankien vapautukseen ja laivanvaltaukseen. Shayetet 13 operaatioiden yksityiskohdat ovat hyvin salaisia ja operaatioihin osallistujien henkilöllisyydet erittäin salaisia. Yksikköä kunnioitetaan yhtenä maailman parhaana erikoisjoukkona ja sitä on usein verrattu Yhdysvaltojen Navy SEAL sekä Britannian Special Boat Service-joukkoihin.
Shaldag-yksikkö

**Shaldag-yksikkö** (, Yehidat Shaldag), tunnettu myös nimellä **Yksikkö 5101**, on Israelin ilmavoimien erikoisyksikkö.
Shaldagin perusti Sayeret Matkal veteraani Muki Betzer vuonna 1974 Jom kippur -sodan jälkeen kokoamalla kasaan joukon Matkal-veteraaneja.

## Lähteet
Nairana-luokka

**Nairana-luokan saattuetukialukset** oli Britannian kuninkaallisen laivaston kolmen aluksen muodostama saattuetukialusluokka, jonka valmistettiin Skotlannin, Englannin ja Pohjois-Irlannin telakoilla yhteisten suunnitelmien mukaisesti.

Alukset olivat tehtävään muutettuja rahtialuksia ja siten ne kykenivät vastaanottamaan ainoastaan 15-20 lentokonetta. Niiden aseistus koostui keveistä ilmatorjuntatykeistä ja kaksputkisesta nelituumaisesta tykkitornista, joka soveltui sekä meri- että ilmamaalien torjuntaan. *HMS Campania* oli ensimmäinen laivaston alus, jolle asennettiin ilmavalvontakeskus ja tyypin 277 -tutka havaitsemaan matalalta lähestyvät lentokoneet.

Ensimmäinen valmistunut alus osallistui aktiivipalvelukseen vasta tammikuussa 1944, mutta kaikki kolme olivat sodan aikana saattuetehtävissä. Ne saavuttivat pientä menestystä tehtävissään upottaen ja vaurioittaen muutamia Saksan laivaston sukellusveneitä ja tuhotessaan saattueiden kimppuun yrittäneitä lentokoneita.

## Suunnittelu ja valmistus
*HMS Activityn* osoittauduttua menestykseksi Amiraliteetti päätti muuttaa vielä kolme muutakin kauppa-alusta saattuetukialuksiksi. Kolme eri telakoilla valmistumassa olevaa kauppa-alusta lunastettiin muutostöitä varten. John Brown and Companyn telakalla Skotlannissa ollut alus valittiin prototyypiksi, minkä suunnitelmat toimitettiin kahdelle muulle telakalle. Näin alusten piti olla samankaltaisia, mutta todellisuudessa ne poikkesivat hieman toisistaan.

## Alukset

## Lähteet

*
*

### Viitteet
Valmennuskeskus

KK Valmennuskeskus Oy on Kari Kasasen vuonna 1975 perustama kurssien järjestäjä, joka järjestää valmennuskursseja yliopistoihin ja korkeakouluihin pyrkijöille sekä abikursseja ylioppilaskirjoituksiin valmistautuville. Valmennuskeskus on valittu Suomen arvostetuimmaksi ja luotetuimmaksi kurssien järjestäjäksi vuoden 2001 ja 2007 tutkimustoimisto IROResearchin tutkimuksissa

## Lähteet

## Aiheesta muualla
* Valmennuskeskus
Thusnelda

**Thusnelda** (s. n. 10 eaa.) oli keruskien päällikön Segesteen tytär ja roomalaiset Teutoburgin taistelussa voittaneen Arminiuksen vaimo. Segestes oli alun perin aikonut naittaa tyttärensä toiselle, mutta Arminius karkasi Thusneldan kanssa, ja pari meni naimisiin. 

Kuusi vuotta Teutoburgin tappion jälkeen Rooma lähetti Germanicuksen johtaman vahvan armeijan Germaniaan. Tavoitteena oli hajottaa germaaniheimojen liitto ja kostaa Arminiukselle. Toukokuussa vuonna 15 Segestes, Rooman liittolainen ja Arminiuksen verivihollinen, luovutti raskaana olleen Thusneldan vangiksi Germanicukselle. Vankeudessa Ravennassa Thusnelda synnytti hänen ja Arminiuksen ainoan lapsen, Thumelicuksen.  Heitä esiteltiin Germanicuksen triumfikulkueessa. Thusneldan myöhemmistä vaiheista ei ole tietoa.

## Lähteet
Samu Jalonen

**Samu Jalonen** (s. 13. elokuuta 1962) on suomalainen entinen jääkiekkoilija. pelipaikaltaan puolustaja. Hän pelasi SM-liigaurallaan vuosina 1984–1990 Rauman Lukossa 241 ottelua tehden niissä 41 maalia ja antaen 30 maaliin johtanutta syöttöä. Liigauran jälkeen Jalonen pelasi ensin viisi ottelua Pietarsaaren Centersissä ja siirtyi sieltä kesken kauden Forssan Palloseuraan jossa pelasi aktiivisesti kevääseen 1995 asti. Seuraavan kauden lopussa Jalonen palasi vielä "eläkkeeltä" auttamaan FPS:aa runkosarjan viimeisiin peleihin ja edessä olleisin putoamiskarsintaotteluihin. 

## Lähteet
Dongxiangin kieli

**Dongxiangin kieli** (myös *santa*) on Kiinan Gansun maakunnassa asuvien dongxiangien puhuma mongolikieli. Vuonna 1999 sen puhujia arvioitiin olevan 250&nbsp;000 henkeä.

Dongxiang luetaan perifeerisiin tai eteläisiin mongolikieliin. Siinä ei ole merkittäviä murre-eroja. Kieli toimii yhteisön suullisen kanssakäymisen välineenä. Lainasanoja on omaksuttu kiinasta ja turkkilaisista kielistä.

## Lähteet
Mogolin kieli

**Mogolin kieli** (mogoliksi *moγōl*) on Afganistanissa asuvien mogolien puhuma mongolikieli. Sen puhujia arvioidaan olevan enää vain noin 200 henkeä.

Mogoli kuuluu kalmukin ja oiraatin ohella mongolikielten läntiseen haaraan. Sen puhujat ovat Afganistaniin 1200-luvulla asettuneiden mongolien jälkeläisiä. Itsenäisen kehityksensä ja voimakkaan iranilaisvaikutuksen seurauksena mogoli poikkeaa huomattavasti muista sukukielistään.

Nykyään mogolia puhutaan lähinnä Heratin seudulla. Sitä pidetään kuolevana kielenä. Jäljellä olevat puhujat käyttävät etupäässä iranilaisia murteita. Aikaisemmin mogoliksi on kirjoitettu myös runoutta arabialaista kirjaimistoa käyttäen. Nykyisin mogolilla ei katsota olevan kirjakieltä.

## Fonologia

### Konsonantit

Lähde:

### Vokaalit

Lähde:

## Lähteet
Paikallinen korroosio

**Paikallinen korroosio** on korroosiota, joka on keskittynyt vain pienelle alueelle. Paikallinen korroosio on yleistä korroosiota vaarallisempaa ja saattaa aiheuttaa hyvin odottamattomia vaurioita. Paikallinen korroosio voidaan vielä jakaa makroskooppiseen korroosioon (galvaaninen korroosio, eroosiokorroosio, rakokorroosio, pistekorroosio, selektiivinen korroosio (esimerkiksi  sinkinkato ja grafitoituminen)) sekä mikroskooppiseen korroosioon (raerajakorroosio, jännityskorroosio  ja korroosioväsyminen). Tämä jako on tehty sen perusteella, voidaanko aiheutuneet vauriot erottaa paljaalla silmällä.

## Lähteet
* Aromaa, J.: Korroosionestotekniikan Perusteet, Teknillisen korkeakoulun materiaalitekniikan julkaisuja, Espoo, 2005, .
* Shreir, L.L.; Jarman, R.A.; Burstein, G.T.: Corrosion (3rd edition), Butterworth-Heinemann, Oxford, 1994, .
* Korroosiokäsikirja, Kunnossapidon julkaisusarja N:o 12, 2004, .

## Aiheesta muualla
Monguorin kieli

**Monguorin kieli** (myös *tu*) on Kiinassa Qinghain ja Gansun maakunnissa asuvien monguorien puhuma mongolikieli. Vuonna 1999 sen puhujia arvioitiin olevan 152&nbsp;000 henkeä.

Monguori luetaan perifeerisiin tai eteläisiin mongolikieliin. Se jakautuu Huzhun ja Minhen päämurteisiin. Kieli toimii yhteisön suullisen kanssakäymisen välineenä. Lainasanoja on omaksuttu kiinasta ja tiibetistä.

## Lähteet
Goottisota

**Goottisota** voi tarkoittaa seuraavia Rooman valtakunnan ja goottien välisiä sotia. 

* Goottisota, vuosina 250–251. Keisari Deciuksen sota gootteja vastaan Balkanilla.
* Goottisota, vuosina 253–258. Sarja goottien hyökkäyksiä Balkanilla. 
* Goottisota, vuonna 270. Keisari Claudius Gothicuksen sota gootteja vastaan Balkanilla. 
* Goottisota, vuosina 367–369. Keisari Valens kukisti gootit Traakiassa. 
* Goottisota, vuosina 377–383. Itä-Rooman sota gootteja vastaan. Adrianopolin taistelu, jossa keisari Valens kaatui, oli osa tätä sotaa.
* Goottisota, vuosina 402–403. Visigoottien hyökkäys Italiaan.
* Goottisota, vuosina 535–554. Bysantti valtasi Italian ostrogooteilta.

## Lähteet
Itäjuguurin kieli

**Itäjuguurin** tai **širajuguurin kieli** on Kiinassa Gansun maakunnassa asuvien juguurien puhuma mongolikieli. Vuonna 1999 sen puhujia arvioitiin olevan noin 3&nbsp;000 henkeä.

Juguurit jakautuvat neljään kieliryhmään. Širajuguurit puhuvat itäjuguuria, sarygjuguurit turkkilaista länsijuguurin kieltä ja loput kiinaa ja tiibettiä. Širajuguurien on arveltu olevan mongolikielen omaksuneita turkkilaisia.

Itäjuguuri toimii yhteisön suullisen kanssakäymisen välineenä. Sen puhujat käyttävät sivistyskielenään kiinaa. Lainasanoja on omaksuttu turkkilaisista kielistä, kiinasta ja tiibetistä.

## Lähteet
Painin Euroopan-mestaruuskilpailut 2002 (kreikkalais-roomalainen paini ja naisten paini)

**[[Painin Euroopan-mestaruuskilpailut]] 2002** kreikkalais-roomalaisessa ja naisten painissa käytiin Seinäjoella 11.–14. huhtikuuta 2002. Kilpailuihin osallistui painijoita kaikkiaan 33 eri maasta. Yleisöä kilpailuissa kävi yhteensä noin 28 000.

## Ottelupaikka

## Mitalistit

### Kreikkalais-roomalainen paini

### Naisten paini

## Mitalitaulukot

### Kreikkalais-roomalainen paini

## Lähteet
GBC

**GBC** tarkoittaa seuraavia:
* Game Boy Camera, Nintendon pelikonsolin lisälaite
* Game Boy Color, Nintendon pelikonsoli
Taipaani

**Taipaani** (*Oxyuranus scutellatus*) on taipaaneihin kuuluva pitkä ja solakka käärmelaji. Siitä tunnetaan kaksi alalajia, papuantaipaani (*Oxyuranus scutellatus canni*) ja rannikkotaipaani (*Oxyuranus scutellatus scutellatus*).

## Levinneisyys
Taipaania on tavattu Australian pohjoiselta ja itäiseltä rannikolta. Levinneisyysalueeseen kuuluvat Queenslandin itäinen rannikko ja Uuden Etelä-Walesin rannikon pohjoisin osa, Pohjoisterritorion pohjoisosat sekä Kimberleyn seutu Länsi-Australiassa. Levinneisyysalue ei ole yhtenäinen.

## Tuntomerkit
Taipaanin väritys vaihtelee mustasta kullanruskeaan. Taipaani kasvaa keskimäärin 2,5&nbsp;metrin pituiseksi; pisin tavattu yksilö oli 3,35&nbsp;metriä pitkä. Taipaani voi painaa 2,5–4,5&nbsp;kg .

## Ravinto
Taipaani syö pääasiassa lintuja ja pienjyrsijöitä, kuten rottia ja hiiriä, mutta liskoja vain harvoin. Se voi myös syödä pieniä pussieläimiä kuten pussinäätiä ja pussimäyriä.

## Myrkky
Taipaani on taipaaneista toiseksi myrkyllisin. Taipaani on sekä Australian että koko maailman kolmanneksi myrkyllisin käärme. Taipaania myrkyllisempiä käärmeitä ovat vain aavikkotaipaani (*Oxyuranus microlepidotus*) ja idänruskokäärme (*Pseudonaja textilis*). Taipaanin myrkkyhampaat ovat yläleuan etuosassa, kuten muillakin taipaaneilla ja hampaat kasvavat käärmeen koosta riippuen jopa 13 mm pitkiksi. Taipaanin myrkky voi tappaa terveen ihmisen jopa kuudessa tunnissa. Taipaanin myrkyn LD50-arvo on 0,099 mg/kg. Käytännössä tämä tarkoittaa, että yhden pureman sisältämä myrkkymäärä voisi tappaa jopa 100&nbsp;000 hiirtä.

## Lähteet
* Matelijat ja sammakkoeläimet -kirja
* Dangerous animals -kirja
* Katseenvangitsijat -kirja
* Suuri eläintietosanakirja
* World animals -kirja
* Eläinten ennätyksiä -kirja

### Viitteet

## Aiheesta muualla
*ITIS: Oxyuranus scutellatus 
*The University of Adelaide, Australia, Clinical Toxinology Resources: Oxyuranus scutellatus
Valtio valtiossa

**Valtio valtiossa** on sanonta, joka tarkoittaa yhteisön osan tai jäsenen toimimista omapäisesti, ylemmän johdon määräyksistä välittämättä tai niiden vastaisesti. Tällainen joukko tai henkilö menettelee asioiden suhteen tai asennoituu määräyksiin pitäen silmällä vain omia pyrkimyksiään. Toisin sanoen pieni epäitsenäinen yksikkö on muodostunut suhteettoman riippumattomaksi suuremmasta emoyksiköstä. Sanonnalla tarkoitettiin alkuaan Ranskan hugenotteja ja sitä käytti noin vuonna 1610 ranskalainen Théodore Agrippa d'Aubigné kirjoituksessaan "Kuninkaiden ja alamaisten velvollisuudesta" (Du devoir des rois et des sujets). Vuonna 1631 sanontaa käytti ranskalainen Jean de Silhon omassa kirjoituksessaan.

## Lähteet
Ann Southam

**Ann Southam** CM (1937  – 25. marraskuuta 2010) oli kanadalainen säveltäjä. Hänen teoksiaan on usein luonnehdittu minimalistisiksi. Hänellä oli myös dodekafoninen kautensa. Hänestä tehtiin Kanadan ritarikunnan jäsen vuonna 2010.

Winnipegissä syntynyt Southam opiskeli Toronton yliopistossa sekä Toronton kuninkaallisessa konservatoriossa, jossa hänen opettajinaan olivat Samuel Dolin ja elektronisen musiikin asiantuntija Gustav Ciamaga. Hän itse ryhtyi opettamaan konservatoriossa vuonna 1966. Hän oli aikoinaan New Dance Group of Canadan (sittemmin Toronto Dance Theatre) nimikkosäveltäjä ja teki sille elektronista musiikkia. Hän kirjoitti runsaasti elektroakustisille soittimille, mutta oli viime vuosinaan kiinnostunut puhtaasti akustisista soittimista ja kokoonpanoista. Southam oli feministi ja kuului paitsi Canadian Music Centreen ja Canadian League of Composersiin, oli myös Association of Canadian Women Composersin perustajajäsen.

Southamin musiikkia ovat tulkinneet muiden muassa pianistit Eve Egoyan ja Christina Petrowska-Quilico. *[[The New Yorker]]in* Alex Ross sisällytti Egoyanin levytyksen teoksesta *Simple Lines of Enquiry* vuoden 2009 kymmenen parhaan klassisen musiikin levytyksen joukkoon.

## Lähteet
Blast from the Past

**Blast from the Past** on Gamma Rayn vuonna 2000 julkaisema kokoelma-albumi.

## Kappaleet


*Kappaleet 1-3 CD 2 ja kaikki CD 1 kappaleet ovat uudelleen äänitettyjä. Kappaleet 4-10 CD 2 ovat uudelleen masteroituja. *

## Kokoonpano
* Kai Hansen – laulu, kitara
* Henjo Richter – kitara, kosketinsoittimet
* Dirk Schlächter – bassokitara
* Dan Zimmermann – rummut

### Tuotanto
* Masteroitu: Hansen Studio, Hamburg, Germany
* Tuotanto: Dirk Schlächter, Kai Hansen

## Arviot
* Allmusic: 

## Lähteet

## Aiheesta muualla
* Blast from the Past discogs.com -sivustolla
*
SMD

**SMD** voi tarkoittaa seuraavia asioita:
* Sega Mega Drive
* Pintaliitoskomponentti, SMD (surface-mount device)
Never Walk Alone... A Call to Arms

**Never Walk Alone... A Call to Arms** on yhdysvaltalaisen heavy metal -yhtye Megadethin kolmas singlelohkaisu vuoden 2007 albumilta *[[United Abominations]]*. Kappaleen ovat säveltäneen Dave Mustaine ja Glen Drover, ja siitä on julkaistu myös musiikkivideo.

## Kappalelista
#

## Lähteet
Aikuiskasvatuksen tutkimusseura

**Aikuiskasvatuksen tutkimusseura** (ATS) perustettiin  7. joulukuuta 1940 Helsingissä nimellä *Kansansivistysopillinen Yhdistys*. 

Yhdistyksen sääntöjen mukaan ATS:n tarkoituksena on aikuiskasvatustyön tukeminen ja edistäminen. Tarkoituksensa toteuttamiseksi yhdistys pyrkii aikaansaamaan aikuiskasvatuksen tutkimus- ja selvitystyötä, harjoittamaan julkaisu-, esitelmä-, luento- yms. informaatiotoimintaa sekä panee toimeen ja tukee alan koulutusta ja muuta edellisiin verrattavaa toimintaa.

Seuran esihenkilönä toimii dosentti Karin Filander.

## Seuran vaiheita
Alkuaan yhdistyksen tarkoituksena oli edistää kansansivistysopillista tutkimusta ja teoreettista keskustelua järjestämällä esitelmä- ja keskustelutilaisuuksia ja harjoittamalla julkaisutoimintaa. Yhdistys perustui henkilöjäsenille, jotka johtokunta valitsi. Akateeminen osuus jäsenistössä oli varsin vahva: neljännes ensimmäisen toimintavuoden jäsenistä oli tohtoreita tai professoreita. Alfred Kordelinin säätiö ja vapaan sivistystyön järjestöt tukivat rahallisesti alusta alkaen yhdistyksen toimintaa.
Seuran hallinto ja toiminnan painopiste olivat aluksi Helsingissä, mutta kun Yhteiskunnallinen korkeakoulu muutti vuonna 1960 Tampereelle, siirrettiin myös yhdistyksen hallinto pari vuotta myöhemmin Tampereelle. Kansansivistysopillinen Yhdistys muutti nimensä Aikuiskasvatuksen Tutkimusseuraksi vuonna 1971.

## Seuran toiminta
ATS:n toiminta ryhmittyy seuraaviin toimintamuotoihin.
Seura:
* kehittää alan kansallista ja kansainvälistä tieteellistä tutkimusta
* julkaisee alan tutkimuksia
* osallistuu aikuiskasvatusta koskevaan tiede- ja koulutuspolitiikkaan
* kehittää alan tutkijoiden kansallista ja kansainvälistä verkostoa
* vahvistaa vuoropuhelua tutkijoiden ja käytännön toimijoiden sekä politiikan tekijöiden kanssa

ATS julkaisee yhteistyössä Kansanvalistusseuran kanssa Aikuiskasvatus-lehteä, Aikuiskasvatuksen vuosikirjaa ja Lifelong Learning in Europe -lehteä.

## Aikuiskasvatuksen tutkijatapaamiset
Seura järjestää alan tutkijoille aikuiskasvatustieteen tutkimuspäivät. Ensimmäinen aikuiskasvatuksen tutkijatapaaminen järjestettiin Oriveden Opistossa elokuussa 1989. Helsingin, Jyväskylän, Kuopion, Tampereen ja Turun yliopistojen ja Teknillisen korkeakoulun ja Suomen Akatemian tutkijat esittelivät tutkimuksiaan kaksipäiväisessä seminaarissa. Nyt tutkijatapaamisesta on jo muodostunut traditio. Seura järjestää tutkijatapaamisia parin kolmen vuoden välein eri yliopistopaikkakunnilla. Viimeisin, yhdeksäs tutkijatapaaminen järjestettiin Itä-Suomen yliopistossa Joensuussa helmikuussa 2010. Useimmista näistä tapaamisista on toimitettu myös julkaisu.

## Lähteet

## Aiheesta muualla
* Seuran sivusto
* ATSn blogi
Nitro Games

**Nitro Games** **oyj** on vuonna 2007 perustettu kotkalainen videopelien kehittäjä sekä julkaisija. Se kehittää pelejä varsinkin keskisuurille käyttäjäsegmenteille. 

## Historia
Yhtiö perustettiin vuonna 2007 Kotkassa, Suomessa. Sen päätoimisto sijaitsee Kotkassa sekä sivutoimisto Helsingin keskustassa. Nitro Games listautui kesäkuussa 2017 Tukholman pörssin First North -kauppapaikalle.

Yhtiön alkuperäinen painotus oli strategiapeleissä, mutta vuodesta 2014 alkaen Nitro Games on keskittynyt ilmaiseksi pelattaviin peleihin mobiililaitteilla. Yhtiö on tehnyt yhteistyötä muun muassa Remedyn, Wargaming.netin, Rovion, Paradoxin ja Netmarblen kanssa.

Alkuvuodesta 2019 yhtiössä aloitettiin yt-neuvottelut. Neuvottelujen seurauksena yritykseen jäi 35 työntekijää aiemman 56 sijasta.

Vuonna 2022 yritys kertoi hankkineensa nimeämättömän pelin immateriaalioikeudet tanskalaiselta Doomsdayltä 2,7 miljoonan euron hinnalla.

Marraskuussa 2023 kerrottiin, että yhtiö on tehnyt 9 miljoonan euron sopimuksen Netflixin kanssa nimeämättömään peliprojektiin liittyen. Projektin ennakoidaan valmistuvan vuonna 2026.

## Pelit
Nitro Games tunnetaan muun muassa *[[Alan Wake]]n* kääntämisestä tietokoneille yhdessä Remedyn kanssa.

Vuonna 2014 Nitro Games julkaisi mobiilistrategiapelin *Raids of Glory*. Pelin ns. *soft launch* tapahtui Kanadassa 15. heinäkuuta 2014 ja maailmanlaajuisesti Raids of Glory julkaistiin vuoden 2015 alussa.  Raids of Glory on voittanut parhaan sosiaalisen pelin palkinnon Game Connection Europe -tapahtumassa tammikuussa 2015.

Nitro Gamesin kehittämiä pelejä ovat:

Medals of War on saatavilla Nitro Gamesin julkaisemana Euroopassa, Pohjois- ja Etelä Amerikassa, Intiassa ja Venäjällä. Netmarble EMEA on tuonut pelin nimellä The Warland MEA -alueelle vuonna 2018.

Heroes of Warland on sankaripohjainen mobiilipeli, jossa on 4 vastaan 4 live-pelaajaa 3D-mallinnetuissa kentissä. Peli julkaistiin marraskuussa 2018.

## Lähteet

## Aiheesta muualla
* Nitro Games
* Profiili MobyGamesissä
Décines-Charpieu

**Décines-Charpieu** on kunta Rhônen departementissa Rhône-Alpesin hallintoalueella Ranskan itäosassa. Kunta sijaitsee noin 10 kilometriä Lyonin keskustasta. Kunnassa oli 24 952 asukasta vuoden 2007 väestönlaskennassa.

## Lähteet
Kokemuksellinen lukeminen

**Kokemuksellinen lukeminen** on lukemista, johon liittyy lukutapahtuman lisäksi luettavaan aineistoon liittyvää muuta toimintaa, joka laajentaa lukijan lukemisen kokemusta. Tällaisia ovat esimerkiksi kirjailijoihin ja heidän uraansa tutustuminen kirjankustantamojen, kirjakauppojen tai kirjastojen järjestämissä tapahtumissa tai muiden tietolähteiden avulla, kirja-arvioihin ja kirjallisuuskritiikkiin tutustuminen, kirjablogin pitäminen tai seuraaminen, verkkokeskusteluihin osallistuminen, lukupiiriin osallistuminen ja muu verkottuminen lukemisharrastuksen pohjalta.

## Katso myös
*Lukeminen

## Aiheesta muualla
*Kulttuurikukoistaa-blogi

## Kirjallisuutta
*Lukupiirikirja / toim. Johanna Matero, Ritva Hapuli & Nina Koskivaara,  BTJ, 2010
John Emlen

**John Thompson Emlen, Jr.** (1908 Germantown, Pennsylvania – 9. marraskuuta 1997) oli yhdysvaltalainen lintutieteilijä.

John Emlenin vanhemmat olivat John Thompson Emlen ja Mary Carpenter Jones. Hän opiskeli Haverford Collegessa ja Cornellin yliopistossa, jossa hän väitteli filosofian tohtoriksi Arthur A. Allenin ohjauksessa 1934. Lyhytaikaisten työsuhteiden jälkeen hän sai opettajan viran maatalousoppilaitoksen (College of Agriculture) eläintieteellisestä osastosta Davisissa, Kaliforniassa. Hän työskenteli siellä kahdeksan vuotta ja tutki etenkin kaliforniantupsuviiriäisen biologiaa. Tärkeä tapaus oli David Lackin vierailu opistossa, sillä keskustelujen perusteella he muun muassa julkaisivat yhdessä tutkielman kalifornianturpiaaliin elämästä.

Toisen maailmansodan alkaessa Emlen, joka oli syntyperäinen kveekari, ilmoittautui aseistakieltäytyjäksi, mikä suututti suvun, ystävät ja tiedeyhteisön. Hänet nimitettiin Johns Hopkinsin yliopiston hygienia- ja kansanterveysopiston (School of Hygiene and Public Health) ”rottapoliisiksi” (Rat Control Officer) Baltimoreen, jonka satamassa oli suuria ongelmia rottien kanssa.

Vuonna 1946 Emlen sai viran Wisconsinin yliopiston eläintieteen laitoksesta Madisonissa. Hän opetti lintu- ja nisäkästiedettä, populaatioekologiaa ja käyttäytymistieteitä, sekä johti lukuisia kenttäkursseja Etelä-Wisconsinissa. 1953–1954 Emlen pääsi stipendien turvin tutkimusmatkoille Afrikkaan ja Eurooppaan. Hän solmi lämpimät suhteet johtaviin eurooppalaisiin etologeihin, kuten Niko Tinbergeniin, Konrad Lorenziin ja Gustav Krameriin. Emlen toimi Wisconsinin yliopiston eläintieteen professorina 1946–1974.

Vuosina 1959-1960 Emlen tutki Afrikassa vuorigorilloja yhdessä opiskelija George Schallerin kanssa. 1960-luvun alkupuolella Emlen tutki lokinpoikasten käyttäytymistä Fundynlahden ja Newfoundlandin saarilla, ja yhdessä Richard Pennyn kanssa pingviinien suunnistautumista Antarktiksella. Hän matkusti Intian ja Malakan niemimaan läpi tutkien paikallista luontoa ja ihmisyhteisöjä.

Emlen liittyi American Ornithologists’ Unionin 1925 ja toimi seuran puheenjohtajana 1975–1976. Hän toimi myös useissa muissa lintutieteellisissä järjestöissä. 

John Emlen ja Virginia ”Jinny” Merritt vihittiin 25. toukokuuta 1934 ja he elivät yhdessä 63 vuotta. He kasvattivat kolme poikaa.
## Lähteet
*Muistokirjoitus (The Auk, tammikuu 2000) 
*Muistokirjoitus (Samuel D. Robbins)  
*University of Wisconsin Zoological Museum
Wolfgang Makatsch

**Wolfgang Makatsch** (16. helmikuuta 1906 Zittau – 23. helmikuuta 1983 Bautzen) oli saksalainen lintutieteilijä. 

Makatsch työskenteli sekä Helgolandin lintuasemalla että Rossittenin lintuasemalla. Valmistuttuaan biologiksi hän vuonna 1967 esitti kirjoituksessaan *Kein Ei gleicht dem anderen* (*Yksikään muna ei ole toisen kaltainen*) teorian, että valkoinen munan väri on evolutiivisesti munan alkuperäisin väri, koska matelijoiden munat ovat valkoisia. Suojaväritys petoja ja pesärosvoja vastaan on ainoa syy munan väreille.

Makatsch matkusteli laajalti ja keräsi matkoillaan yli 30&nbsp;000&nbsp;munan kokoelman. Kokoelma on eräs laajimmista Saksassa, ja se on sijoitettu Dresdenin Staatliches Museum für Tierkundeen. 

Makatsch oli tuottelias kirjoittaja. Hänen tuotantonsa käsitteli lähinnä lintujen määrittämistä ja munia.

## Teoksia
* *Unser Kuckuck*, A. Ziemsen Verlag, Wittenberg, 1949.
* *Der Vogel und sein Ei*, A. Ziemsen Verlag, Wittenberg, 1949.
* *Die Vogelwelt Macedoniens*, Akademische Verlagsgesellschaft, Leipzig, 1950.
* *Die Vögel der Seen und Teiche*, Neumann Verlag, Radebeul, 1952.
* *Die Vögel in Feld und Flur*,  Neumann Verlag, Radebeul, 1954.
* *Die Vögel der Erde. Systematische Übersicht*, Dunker u. Humblot Verlag, Berliini, 1954.
* *Die Vögel in Haus, Hof und Garten*, Neumann Verlag, Radebeul, 1957.
* *Der Vogel und seine Jungen*, Neue Brehm Bücherei 41, 1959.
* *Die Vögel in Wald und Heide*, Neumann Verlag, Radebeul, 1959.
* *Die Vögel an Strand und Watt*, Neumann Verlag, Radebeul, 1962.
* *Verzeichnis der Vögel der Deutschlands*, Neumann Verlag, Radebeul, 1962.
* *Wir bestimmen die Vögel Europas, Neumann Verlag, Radebeul, 1966.
* *Kein Ei gleicht dem anderen. Unterhaltsames und Lehrreiches über die Vögel und ihre Eier*, Neumann Verlag, Radebeul, 1967.
* *Die Eier der Vögel Europas. Eine Darstellung der Brutbiologie aller in Europa brütenden Vogelarten*, 2 osaa. Neumann Verlag, Radebeul, 1974.
* *Verzeichnis der Vögel der Deutschen Demokratischen Republik'', Neumann Verlag, Leipzig, Radebeul, 1981.
Graeme Bell

**Graeme Emerson Bell** OA MBE (7. syyskuuta 1914 Melbourne, Australia – 13. kesäkuuta 2012 Sydney, Australia) oli muun muassa dixielandmusiikin parissa työskennellyt jazzpianisti ja -säveltäjä sekä yhtyeenjohtaja. Hän perusti Australian Jazz Bandin, ja hänen kanssaan soittivat muiden muassa hänen veljensä kornetisti Roger Bell, klarinetisti Lazy Ade Monsborough sekä klarinetisti, trumpetisti ja pasunisti Lazy Ade Monsborough. 1960-luvun alussa hänen kanssaan työskenteli trumpetisti Bob Barnard. Bell oli vuonna 1949 mukana Swaggie-levymerkin perustamisessa.

Bell aloitti uransa ammattimaisena muusikkona 1930-luvun lopussa. Hän oli australialaisen jazzin pioneeri, joka vaikutti myös Euroopassa. Hänestä tehtiin Australian ritarikunnan upseeri 11. kesäkuuta 1990, ja hän oli Brittiläisen imperiumin ritarikunnan jäsen (MBE) vuodesta 1978. Hänet kelpuutettiin ARIA Hall of Fameen vuonna 1997. Australialaisen jazzin Bell-palkinnot on nimetty Graeme Bellin mukaan.

## Lähteet
Ju-On: The Grudge

**Ju-On: The Grudge** () on Takashi Shimizun ohjaama kauhuelokuva, joka ilmestyi vuonna 2003. Siitä on myös tehty yhdysvaltalainen uudelleenfilmatisointi *[[Kauna]]*, jonka ohjaamisesta vastasi myös Shimizu. *Kauna* on saanut jatko-osat *[[Kauna 2]]* ja *[[Grudge 3]]*.

## Juoni

Elokuva on jaettu kuuteen osaan, jotka liittyvät toisiinsa tavalla tai toisella.

###### 
Rika on 23-vuotias vapaaehtoistyöntekijä. Rika määrätään yllättäen hoitamaan Tokunaga Sachieta, joka on vanha katatoninen nainen. Rika päätyy hylätyltä vaikuttavaan sotkuiseen taloon, josta hän löytää Sachien sotkuisissa vaatteissa. Rika pesee Sachien. Siivotessaan taloa hän löytää perhepotretin, josta vaimon kasvot on leikattu pois. Rika kuulee ääniä ja lähtee tutkimaan asiaa. Hän löytää pienen pojan ja mustan kissan yläkerran makuuhuoneen kaapista, joka oli teipattu kiinni. Rika tunnistaa pojan samaksi kuin poika perhepotretissa. Hän menee alas ja soittaa puhelimella vapaaehtoistyökeskukseen ilmoittaakseen asiasta, kun hän katsoo ylöspäin hän näkee pojan katsovan häntä yläkerrassa lattiantasalla olevasta "ikkunasta". Rika kysyy pojan nimeä ja poika sanoo nimekseen: Toshio. Rika kuulee ääniä Sachien huoneesta ja menee auttamaan häntä. Rika panee Sachien makaamaan, mutta Sachie avaa silmänsä kuin näkisi jotain katossa. Tumma hahmo, joka pitää korisevaa ääntä, laskeutuu alas ja katsoo Rikaa. Rika on kauhuissaan ja pyörtyy, Toshion nähdään seisovan tämän vieressä.

###### 
Kazumi, Sachien miniä, muistuttaa miestään Katsuyaa siitä, että hänen siskonsa Hitomi on tulossa päivälliselle. Hän nukahtaa ja herättyään hän näkee ovessa käden jäljet ja mustan kissan portaikossa. Kun hän lähestyy kissaa kaksi kalpeaa kättä nostavat sen ja Kazumi säikähtää. Hän menee yläkerran makuuhuoneeseen. Hän kiljuu ja kissa naukuu. Katsuya saapuu kotiin, joka on sotkuinen. Hän löytää vaimonsa makaamasta sängystä kykenemättömänä puhumaan. Katsuya soittaa ambulanssia, kun hän näkee Toshion.

###### 
###### 
###### 
###### 

## Aiheesta muualla
*
John Abbot

**John Abbot** (31. toukokuuta 1751 Lontoo – kuoli joulukuussa 1840 tai tammikuussa 1841 Bulloch, Georgia) oli englantilais-yhdysvaltalainen hyönteistutkija ja lintutieteilijä.

## Elämäkerta

John Abbot oli James Abbotin ja Ann Clousingerin vanhin poika. Hänestä odotettiin tulevan isänsä tavoin lakimies, ja hän työskenteli neljä vuotta oikeudessa. Isä kannusti poikaa taiteisiin ja tutkimaan hyönteisiä. Abbot opiskeli maalaamista ja kaiverrusta kaivertaja Jacob Bonneaun (1741–1786) opissa. Hänen kykynsä teki vaikutuksen Dru Druryyn ja eräisiin Royal Societyn luonnontieteilijöihin, jotka rohkaisivat häntä muuttamaan Virginiaan keräämään näytteitä. Abbot saapui Virginiaan 1773 tai 1775 ja asettui sittemmin Georgiaan.

Abbot maalasi tuhansia hyönteistauluja sekä useita lintuasetelmia. Valtaosa niistä on sijoitettu Lontoon Natural History Museumiin, British Museumiin ja Harvardin yliopistoon. Joitakin maalauksia on sijoitettu myös Johns Hopkinsin yliopistoon, Etelä-Carolinan yliopistoon, Emory-yliopistoon ja Uuden-Seelannin Alexander Turnbull Libraryyn. Abbotin keräämät lintu- ja hyönteisnäytteet toimitettiin Britanniaan ja Eurooppaan, mutta osa tuhoutui merikuljetuksen aikana. Abbot jatkoi keräilyä ja maalaamista ainakin vuoteen 1835 saakka.

Ainoa julkaisu, jossa kuvittajana mainitaan Abbot, oli James Edward Smithin *The Natural History of the Rarer Lepidopterous Insects of Georgia* (1797). Kirjassa oli 104 kuvataulua, jotka on sijoitettu Johns Hopkinsiin.

Vuosina 1829–1837 julkaisivat ranskalainen hyönteistieteilijä Jean Baptiste Alphonse Dechauffour de Boisduval (1799–1879) ja varakas amerikkalainen luonnontieteilijä John Eatton Le Conte (1784–1860) jatko-osina teossarjan *Histoire Générale et Iconographie des Lépidoptères et des Chenilles de l’Amérique Septentrionale*. Siinä oli 78 käsinväritettyä kaiverrustatekniikalla tehtyä kuvataulua, jotka pääosin olivat Abbotin piirroksista tehtyjä. Valtaosa alkuperäisistä piirroksista on sijoitettu Etelä-Carolinan yliopistoon.

## Lähteet
Aminoglutetimidi

**Aminoglutetimidi** (C13H16N2O2) on glutaari-imidijohdannaisiin kuuluva lääkeaine, jota käytetään rintasyövän ja eturauhassyövän hoitoon. Sitä voidaan käyttää myös Cushingin oireyhtymän lääkehoitona.

## Synteesi
Aminoglutetimidi on optiivisesti aktiivinen. Lääkeaineena tehoaa ainoastaan R-konformaatiossa oleva (±)-R-aminoglutetimidi ja (±)-S-aminoglutetimidi on lääkeaineena tehoton, mutta aiheuttaa R-muodon kaltaisia sivuvaikutuksia. Tämän vuoksi aminoglutetimidin synteesiin on kehitetty tekniikoita, jotka tuottaisivat ainoastaan R-aminoglutetimidia. Lähtöaineina voidaan käyttää esimerkiksi formaldehydiä ja dietyylifenyylioksaloasetaattia, jolloin syntynyt tuote pelkistetään leivinhiivalla ja syntyneestä välituotteesta saadaan muutaman askeleen jälkeen aminoglutetimidia. Toinen vaihtoehto on käyttää lähtöaineina nitrobentseeniä, etyyli-2-klooributyraattia ja 3-bromipropionitriiliä.

## Vaikutusmekanismi
Aminoglutetimidi kehitettiin alun perin antikolvusantiksi epilepsian hoitoon, johon tarkoitukseen se tuotiin vuonna 1957. Sittemmin vuodesta 1967 alkaen sillä alettiin hoitaa rintasyöpää. Yhdiste on niin kutsuttu ensimmäisen sukupolven aromataasientsyymin estäjä, joka estää aromataasientsyymin toimintaa ja sitä kautta vähentää estrogeenihormonien tuotantoa. Syöpien hoidossa aminoglutetimidi on nykyään korvattu pääosin muilla lääkkeillä.

Yhdiste estää myös kolesterolista pregnenolonia muokkaavaa entsyymiä CYP11A1 ja CYP11B1-entsyymiä ja estää siten kortisolin, estrogeenien ja aldosteronin tuotantoa. Tämän vuoksi sitä on käytetty Cushingin syndrooman hoidossa, mutta nykyään käytetään pääasiassa muita lääkeaineita.

## Sivuvaikutukset
Tyypillisimpiä aminoglutetimidin käyttöön liittyviä haittoja ovat ihottuma, huonokuntoisuus ja pahoinvointi. Harvinaisempia ja vakavampia ovat maksan toiminnan vaurioitumiset.

## Lähteet

## Aiheesta muualla
*Kyoto Encyclopedia of Genes and Genomes (KEGG): Aminoglutethimide 
*ChemBlink: Aminoglutethimide